РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/456-15

10. новембар 2015. године

Б е о г р а д

З А П И С Н И К

145. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 10. НОВЕМБРА 2015. ГОДИНЕ

 Седница је почела у 9,33 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Драган Николић, Јасмина Обрадовић, заменик члана Биљане Пантић Пиље, Бранка Јанковић, Биљана Савовић, заменик члана Светислава Вукмирице, Неђо Јовановић, Драган Половина, Тања Томашевић Дамњановић, Гордана Чомић и Балинт Пастор.

 Седници нису присуствовали чланови Одбора: Верољуб Арсић, Петар Петровић, Жарко Обрадовић, Мирко Чикириз, Весна Бесаровић и Биљана Хасановић-Кораћ, као ни њихови заменици.

 Седници су присуствовали: Мирјана Ћојбашић, помоћник министра финансија, Славица Манојловић, виши саветник у Министарству финасија и Дејан Дабић, виши саветник у Министарству финансија.

 На предлог председника Одбора, већином гласова (са 10 гласова за, један није гласао) је усвојен следећи

Д н е в н и р е д:

 Усвајање записника са 144. седнице Одбора;

 1. Разматрање Предлога закона о допуни Закона о буџету Републике Србије за 2015. годину, који је поднела Владa;

 2. Разматрање Предлога закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину, који је поднела Влада;

 3. Разматрање Предлога закона о потврђивању Уговора између Републике Србије и Краљевине Норвешке о избегавању двоструког опорезивања и спречавању пореске евазије у односу на порезе на доходак, који је поднела Влада.

 Пре преласка на одлучивање о тачкама дневног реда, Одбор је већином гласова усвојио записник са 144. седнице Одбора (са 10 гласова за, један није гласао).

 Прва тачка дневног реда. Разматрање Предлога закона о допуни Закона о буџету Републике Србије за 2015. годину, који је поднела Владa.

 Одбор је размотрио Предлог закона о допуни Закона о буџету Републике Србије за 2015. годину, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са 10 гласова за, једним гласом против).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину, који је поднела Влада.

 Одбор је размотрио Предлог закона о потврђивању Уговора између Владе Републике Србије и Владе Републике Казахстан о избегавању двоструког опорезивања и спречавању пореске евазије у односу на порезе на доходак и на имовину, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о потврђивању Уговора између Републике Србије и Краљевине Норвешке о избегавању двоструког опорезивања и спречавању пореске евазије у односу на порезе на доходак, који је поднела Влада.

 Одбор је размотрио Предлог закона о потврђивању Уговора између Републике Србије и Краљевине Норвешке о избегавању двоструког опорезивања и спречавању пореске евазије у односу на порезе на доходак, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9,38 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић